กรณ์ลุยมอบเงินช่วยน้ำท่วม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

นายกรณ์ จาติกวณิช รมว.คลัง เดินทางไปที่วัดสุปัฏนารามวรวิหาร จ.อุบลราชธานี เพื่อมอบเงินให้แก่ผู้ประสบอุทกภัยในเขตเทศบาลนครอุบลราชธานี 15 ชุมชน จำนวน 200 ครัวเรือน ครัวเรือนละ 5,000 บาท โดย รมว.คลัง กล่าวว่า ขณะนี้รัฐบาลมอบหมายให้หน่วยงานต่างๆ ดำเนินการสำรวจความเสียหายที่เกิดจากอุทกภัย ทั้งเรื่องที่อยู่อาศัย สาธารณูปโภค พื้นที่การเกษตร หากได้รับข้อมูลที่ชัดเจนจะสามารถวางแนวทางฟื้นฟูและเยียวยาผู้ประสบภัยได้ทั้งระบบ
รมว.คลัง กล่าวว่า นโยบายต่างๆ ของรัฐบาล เช่น โครงการประกันรายได้เกษตรกร การแก้ไขปัญหาหนี้นอกระบบ จะเป็นส่วนหนึ่งในการฟื้นฟูความเป็นอยู่ของเกษตรกรและประชาชนที่ประสบภัยได้ดียิ่งขึ้น